Fragtskibet Hakata Queen, der stødte på grund ved Læsø natten til fredag, er blevet trukket fri. Hakata Queen er nu på vej nordpå mod Frederikshavn. Her lægger fragtskibet anker, og så bliver der bestilt en dykkerundersøgelse, som bliver lavet enten mandag aften eller i løbet af tirsdagen. Når man har fået resultaterne af dykkerundersøgelsen, og man er sikker på, at skibet er intakt, så kan Hakata Queen fortsætte sin tur mod Gdansk i Polen. Fragtskibet var på vej fra San Lorenzo i Argentina til Gdansk i Polen, da det stødte på grund ved Læsø. Ifølge Maritime Danmark sejler skibet med sojabønner.
Det er nu lykkedes at trække fragtskibet ved Læsø fri. Skibet stødte på grund ved Læsø natten til fredag, men nu er det på vej til Frederikshavn, hvor man skal foretage en dykkerundersøgelse.